ประจำเดือนล่าสุดของแฟนมาวันที่ 7 พฤษภาคม ใส่ถุงยางมีอะไรกันวันที่ 2 มิถุนาครั้งแรกเวลา 10:30 เสร็จตอน 10:45 แล้วก็ทำกันอีกครั้งตอน 11:30 อยู่ดีๆถุงยางขาดกว่าจะรู้ตัวก็สอดใส่ไปประมาณ3ครั้งแล้วก็รีบเอาออกมาพบว่ามีน้ำใสๆอยู่บริเวณอวัยเพศ พอรู้ตัวก็รีบกินยาคุมฉุกเฉินทันทีตอนเวลา 12:30 ย้อนกลับไปเมื่ออาทิตย์ที่แล้วแฟนบอกว่าหน้าอกใหญ่ขึ้น แล้วก็มีสิวขึ้นเยอะ น่าจะเป็นอาการก่อนประจำเดือนมา อยากรู้ว่าทำถูกวิธีแล้วใช่มั้ยแล้วก็โอกาสตั้งครรภ์มากน้อยแค่ไหน ตอนนี้กังวลมากครับ
สวัสดีค่ะการที่ถุงยางขาด สอดใส่อวัยวะเพศไปแล้วนั้น มีโอกาสตั้งครรภ์ได้จากน้ำอสุจิที่เล็ดลอดออกมาค่ะดังนั้นกรณีนี้ก็น่าจะมีความจำเป็นในการใช้ยาคุมฉุกเฉินร่วมไปด้วย โดยยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องตามมาได้โอกาสตั้งครรภ์ลดลงไปตามที่กล่าวไป หากได้ใช้ยาคุมฉุกเฉินย่างถูกต้อง อาการหน้าอกใหญ่ สิวเยอะ ไม่ได้บ่งบอกถึงการตั้งครรภ์ หลังจากนี้ให้สังเกตรอบเดือน และยืนยันการตั้งครรภ์ได้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ